Hatásos ellenállás
A hatásos ellenállás (vagy más elnevezéssel rezisztencia) a komplex impedancia valós része, szokásos jelölése Rh, mértékegysége ohm.

A hatásos ellenállás értelmezése 

A komplex impedancia (mint bármely komplex mennyiség) valós és képzetes részre bontható. Valós része a hatásos ellenállás (rezisztencia), jele Rh; képzetes része a meddő ellenállás (reaktancia), jele X. Képlettel:
.
A hatásos ellenállás és a meddő ellenállás kifejezhető a látszólagos ellenállás, illetve a fáziskülönbség segítségével:
.
A fordított irányú összefüggések a látszólagos ellenállás, illetve a fáziskülönbség tangensének kiszámítására:
.

Egyes eszközök hatásos ellenállása

Ohmos ellenállás hatásos ellenállása 

Egy fogyasztót ohmos ellenállásnak nevezünk, ha egyenáramra vagy szinuszos váltakozó feszültségre kapcsolva a fogyasztón átfolyó áram erőssége egyenesen arányos a feszültséggel. Igazolható, hogy ha egy R ellenállású ohmos ellenállást szinuszos váltakozó feszültségre kapcsolunk, akkor a hatásos ellenállása megegyezik az egyenáramú ellenállásával
,
meddő ellenállása (reaktanciája) pedig nulla:
.
A feszültség és áramerősség azonos fázisban van egymással, azaz
.

Ideális tekercs hatásos ellenállása 

Egy tekercset ideális tekercsnek nevezünk, ha ohmos (és kapacitív) ellenállása elhanyagolható, így szinuszos váltakozó feszültségre kapcsolva az áramerősséget csak az önindukció befolyásolja. Igazolható, hogy egy L önindukciós tényezőjű ideális tekercset szinuszos váltakozó feszültségre kapcsolva a hatásos ellenállása nulla:
,
meddő ellenállása (reaktanciája) pedig
.
Az ideális tekercsnél az áramerősség 90°-ot késik a feszültséghez képest, azaz

Ideális kondenzátor meddő ellenállása 

Egy kondenzátort ideális kondenzátornak nevezünk, ha ohmos (és induktív) ellenállása elhanyagolható, így szinuszos váltakozó feszültségre kapcsolva az áramerősséget csak a kapacitása befolyásolja.  Igazolható, hogy egy C kapacitású ideális kondenzátort váltakozó feszültségre kapcsolva a hatásos ellenállása nulla:
,
meddő ellenállása (reaktanciája) pedig
.
Az ideális kondenzátornál az áramerősség 90°-ot siet a feszültséghez képest, azaz

Kapcsolódó szócikkek 
 Elektromos ellenállás
 Impedancia
 Látszólagos ellenállás
 Meddő ellenállás

Források 
Budó Ágoston: Kísérleti fizika II., Budapest, Tankönyvkiadó, 1971.
Hans Breuer: SH atlasz – Fizika, Budapest, Springer-Verlag, 1993, 
Villamos mérések zsebkönyve, Budapest, Műszaki Könyvkiadó, 1967.
Torda Béla: Bevezetés az elektrotechnikába - 2. Váltakozóáramú hálózatok, (kézirat: http://www.muszeroldal.hu/measurenotes/torda2.pdf)

Villamosságtan